
	Grozījumi akta projektā

	Parlamenta grozījumi, kas sagatavoti divās slejās

Svītrotās teksta daļas iezīmē treknā slīprakstā kreisajā slejā. Aizstātās teksta daļas iezīmē treknā slīprakstā abās slejās. Jauno tekstu iezīmē treknā slīprakstā labajā slejā.

Pirms katra grozījuma ievietotā informācijas bloka pirmā un otrā rinda norāda uz attiecīgo teksta daļu izskatāmajā akta projektā. Ja grozījums attiecas uz spēkā esošu aktu, ko paredzēts grozīt ar akta projektu, informācijas blokā papildus iekļauj trešo un ceturto rindu, kurās attiecīgi norāda spēkā esošo aktu un atbilstīgo teksta vienību tajā.

Parlamenta grozījumi, kas sagatavoti kā konsolidēts teksts

Jaunās teksta daļas iezīmē treknā slīprakstā. Svītrotās teksta daļas iezīmē ar simbolu ▌ vai pārsvītro. Aizstātās teksta daļas iezīmē, ierakstot jauno tekstu treknā slīprakstā un izdzēšot vai pārsvītrojot aizstāto tekstu.
Tas neattiecas uz tīri tehniska rakstura grozījumiem, kurus izdara attiecīgie dienesti, gatavojot galīgo tekstu. Tie netiek iezīmēti.

EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes regulai, ar ko risina negatīvās ar tirdzniecību saistītās sekas, kuras Savienības tirgū izraisījis globālais jaudas pārpalikums
(COM(2025)0726 – C10‑0245/2025 – 2025/0726(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0726),
–	ņemot vērā Līguma par Eiropas Savienības darbību 294. panta 2. punktu un 207. panta 2. punktu, saskaņā ar kuriem Komisija tam ir iesniegusi priekšlikumu (C10‑0245/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Reglamenta 60. pantu,
–	ņemot vērā Rūpniecības, pētniecības un enerģētikas komitejas atzinumu,
–	ņemot vērā Starptautiskās tirdzniecības komitejas ziņojumu (A10‑0000/2025),
1.	pieņem pirmajā lasījumā turpmāk izklāstīto nostāju;
2.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
3.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.



[bookmark: restart]<RepeatBlock-Amend><Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>15. apsvērums</Article>
	

	Komisijas ierosinātais teksts
	Grozījums

	(15)	Saskaņā ar Īstenošanas regulu (ES) 2019/159 ārpuskvotas tarifs ir noteikts 25 % apmērā, tomēr, ņemot vērā tarifu līmeni tērauda nozarē citos svarīgos tirgos, ir lietderīgi ārpuskvotas tarifa līmeni noteikt 50 % apmērā, lai līdz minimumam samazinātu tirdzniecības novirzīšanas risku. Šis nodoklis papildinātu citus nodokļus, ko piemēro ražojumu kategorijām, uz kurām attiecas šī regula.
	(15)	Saskaņā ar Īstenošanas regulu (ES) 2019/159 ārpuskvotas tarifs ir noteikts 25 % apmērā, tomēr, ņemot vērā tarifu līmeni tērauda nozarē citos svarīgos tirgos, ir lietderīgi ārpuskvotas tarifa līmeni noteikt 50 % apmērā, lai līdz minimumam samazinātu tirdzniecības novirzīšanas risku un nodrošinātu iespēju palielināt ražošanas jaudu. Šis nodoklis papildinātu citus nodokļus, ko piemēro ražojumu kategorijām, uz kurām attiecas šī regula.


Or. <Original>{EN}en</Original>
</Amend>

<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>16.a apsvērums (jauns)</Article>
	

	Komisijas ierosinātais teksts
	Grozījums

	
	(16a)	Šī regula būtu jāīsteno, pilnībā ievērojot PTO noteiktās Savienības saistības. Šī pasākuma mērķis ir novērst tirdzniecības izkropļojumus, ko rada globāls jaudas pārpalikums, un tas būtu jāsaprot kā instruments, ar kuru tiek atjaunoti apstākļi atvērtākai un uz noteikumiem balstītai tirdzniecībai nākotnē. Savienības ilgtermiņa mērķis ir, lai šis instruments veicinātu lielāku liberalizāciju, tiklīdz tirgus apstākļi normalizēsies.


Or. <Original>{EN}en</Original>
</Amend>

<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>20.a apsvērums (jauns)</Article>
	

	Komisijas ierosinātais teksts
	Grozījums

	
	(20a)	Lai nodrošinātu nepārtrauktību un izvairītos no apgādes traucējumiem, būtu jāatļauj pārnest neizmantoto ceturkšņa tarifa kvotu apjomu uz nākamo ceturksni. Tas nodrošinātu nepieciešamo operatīvo elastīgumu, vienlaikus saglabājot pasākuma vispārējo iedarbīgumu.


Or. <Original>{EN}en</Original>
</Amend>

<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>21. apsvērums</Article>
	

	Komisijas ierosinātais teksts
	Grozījums

	(21)	Lai nodrošinātu, ka pasākums reāli vēršas pret globālā jaudas pārpalikuma sekām, un ņemot vērā tērauda ražojumu specifiku un modernās ražošanas un piegādes metodes, ir svarīgi identificēt “kausēšanas un liešanas” valsti. Ar “kausēšanas un liešanas” valsti saprot sākotnējo vietu, kurā neapstrādātu tēraudu un dzelzi sākotnēji ražo šķidrā veidā tērauda ražošanas vai dzelzs ražošanas krāsnī un pēc tam izlej cietās pirmformās. Šīs cietās pirmformas var būt vai nu pusfabrikāti, to skaitā plātnes, sagataves vai lietņi u. c., vai gatavi tērauda rūpnīcu ražojumi. Pieprasot pierādījumus par “kausēšanas un liešanas” valsti, tiks novērsts tas, ka tērauds, kas ražots konkrētās valstīs, kuras veicina globālu jaudas pārpalikumu, pēc tālākas pārveidošanas citās valstīs nepamatoti nonāk Savienības tirgū, un tiks palielināta pārredzamība tērauda importa iekšzemes piegādes ķēdē.
	(21)	Lai nodrošinātu, ka pasākums reāli vēršas pret globālā jaudas pārpalikuma sekām, un ņemot vērā tērauda ražojumu specifiku un modernās ražošanas un piegādes metodes, ir svarīgi identificēt “kausēšanas un liešanas” valsti. Ar “kausēšanas un liešanas” valsti saprot sākotnējo vietu, kurā neapstrādātu tēraudu un dzelzi sākotnēji ražo šķidrā veidā tērauda ražošanas vai dzelzs ražošanas krāsnī un pēc tam izlej cietās pirmformās. Šīs cietās pirmformas var būt vai nu pusfabrikāti, to skaitā plātnes, sagataves vai lietņi u. c., vai gatavi tērauda rūpnīcu ražojumi. Pieprasot pierādījumus par “kausēšanas un liešanas” valsti, tiks novērsts tas, ka tērauds, kas ražots konkrētās valstīs, kuras veicina globālu jaudas pārpalikumu, pēc tālākas pārveidošanas citās valstīs nepamatoti nonāk Savienības tirgū, un tiks palielināta pārredzamība tērauda importa iekšzemes piegādes ķēdē. Minētā pierādījumu pieprasīšana būtu jāveic tā, lai pēc iespējas ierobežotu administratīvo slogu un veicinātu mazo un vidējo uzņēmumu (MVU) atbilstību.


Or. <Original>{EN}en</Original>
</Amend>

<Amend>Grozījums Nr.		<NumAm>5</NumAm>
<DocAmend>Regulas priekšlikums</DocAmend>
<Article>21.a apsvērums (jauns)</Article>
	

	Komisijas ierosinātais teksts
	Grozījums

	
	(21a)	Tādu ražojumu importam, kuros izmantotais tērauds ir kausēts un liets Krievijas Federācijā vai Baltkrievijā, nebūtu jāpiešķir piekļuve Savienības tirgum un nebūtu jāgūst labums no tarifa kvotām. Attiecīgi uz visiem šādiem ražojumiem būtu jāattiecina automātisks aizliegums pie Savienības ārējām robežām.


Or. <Original>{EN}en</Original>
</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>25.a apsvērums (jauns)</Article>
	

	Komisijas ierosinātais teksts
	Grozījums

	
	(25a)	Saskaņā ar Savienības apņemšanos atbalstīt Ukrainas ekonomiku pašreizējā agresijas kara laikā un Eiropas Parlamenta un Padomes Regulu (ES) 2025/11531a Ukrainas izcelsmes imports būtu pilnībā jāatbrīvo uz laiku, kamēr šī valsts atrodas ārkārtējā un tūlītēji risināmā drošības situācijā.

	
	_________________

	
	1a Eiropas Parlamenta un Padomes Regula (ES) 2025/1153 (2025. gada 5. jūnijs), ar ko attiecībā uz Ukrainas ražojumu importu Savienībā aptur konkrētus Regulas (ES) 2015/478 noteikumus ((OV L, 2025/1153, 5.6.2025., ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Grozījums Nr.		<NumAm>7</NumAm>
<DocAmend>Regulas priekšlikums</DocAmend>
<Article>26. apsvērums</Article>
	

	Komisijas ierosinātais teksts
	Grozījums

	(26)	Komisijai ne vēlāk kā 2 gadu laikā no šīs regulas pieņemšanas būtu jāizvērtē vajadzība pielāgot to ražojumu tvērumu, uz kuriem attiecas šī regula, un, ja tiek uzskatīts par vajadzīgu, tai būtu jāapsver iespēja iesniegt tiesību akta priekšlikumu, ar ko pievienotu papildu tērauda ražojumus, to skaitā ražojumus, kas izgatavoti no tērauda vai satur to nozīmīgā apjomā.
	(26)	Komisijai ne vēlāk kā viena gada laikā no šīs regulas stāšanās spēkā būtu jāizvērtē vajadzība pielāgot to ražojumu tvērumu, uz kuriem attiecas šī regula, un, ja tiek uzskatīts par vajadzīgu, tai būtu jāapsver iespēja iesniegt tiesību akta priekšlikumu, ar ko pievienotu vai svītrotu tērauda ražojumus, to skaitā ražojumus, kas izgatavoti no tērauda vai satur to nozīmīgā apjomā. Lai nodrošinātu šīs regulas iedarbīgumu, ir būtiski novērtējumā rūpīgi izvērtēt, vai problēmas, ko cenšas risināt ar šo regulu, tiek atrisinātas un netiek netīši nodotas tālāk vērtības ķēdē.


Or. <Original>{EN}en</Original>
</Amend>
<Amend>Grozījums Nr.		<NumAm>8</NumAm>
<DocAmend>Regulas priekšlikums</DocAmend>
<Article>26.a apsvērums (jauns)</Article>
	

	Komisijas ierosinātais teksts
	Grozījums

	
	(26a)	Komisijai būtu jāsagatavo un jāiesniedz Eiropas Parlamentam un Padomei gada ziņojums par šīs regulas īstenošanu. Minētajā gada ziņojumā cita starpā būtu jāiekļauj informācija par kvotu izmantošanu un attīstību, kā arī par tā importa kategorijām un apjomu, uz ko attiecas 50 % nodoklis. Gada ziņojums būtu jāpublisko.


Or. <Original>{EN}en</Original>
</Amend>
<Amend>Grozījums Nr.		<NumAm>9</NumAm>
<DocAmend>Regulas priekšlikums</DocAmend>
<Article>27. apsvērums</Article>
	

	Komisijas ierosinātais teksts
	Grozījums

	(27)	Līdz 2031. gada 1. jūlijam un pēc tam reizi piecos gados Komisijai būtu jāizvērtē to svarīgo parametru dinamika, kuri pamatojuši šīs regulas pieņemšanu, to skaitā globālā jaudas pārpalikuma dinamika un globālā jaudas pārpalikuma tendences, kā arī tā sekas tērauda tirgū. Komisijai būtu arī jāpārskata trešo valstu attiecībā uz tēraudu ieviestu tirdzniecību ierobežojošu pasākumu situācija un to iespējamā ietekme un sekas saistībā ar risku, ka tirdzniecība tiks novirzīta uz Savienības tirgu. Turklāt Komisijai būtu jāanalizē arī situācija, kas saistīta ar ārpustirgus politikas un prakses pastāvēšanu trešās valstīs un to ietekmi uz Savienības tērauda tirgu. Komisijai būtu arī jānovērtē Savienības tērauda ražošanas nozares ekonomisko rādītāju dinamika, kā arī tās dekarbonizācijas projektu dinamika,
	(27)	Līdz dienai, kad pagājuši divi gadi kopš šīs regulas spēkā stāšanās dienas un pēc tam reizi piecos gados Komisijai būtu jāizvērtē to svarīgo parametru dinamika, kuri pamatojuši šīs regulas pieņemšanu, to skaitā globālā jaudas pārpalikuma dinamika un globālā jaudas pārpalikuma tendences, kā arī tā sekas tērauda tirgū un lejupējās vērtības ķēdēs. Komisijai būtu arī jāpārskata trešo valstu attiecībā uz tēraudu ieviestu tirdzniecību ierobežojošu pasākumu situācija un to iespējamā ietekme un sekas saistībā ar risku, ka tirdzniecība tiks novirzīta uz Savienības tirgu. Turklāt Komisijai būtu jāanalizē arī situācija, kas saistīta ar ārpustirgus politikas un prakses pastāvēšanu trešās valstīs un to ietekmi uz Savienības tērauda tirgu. Komisijai būtu arī jānovērtē Savienības tērauda ražošanas nozares ekonomisko rādītāju dinamika, tostarp cenu līmeņi un jaudas palielinājums, kā arī tās dekarbonizācijas projektu dinamika,


Or. <Original>{EN}en</Original>
</Amend>
<Amend>Grozījums Nr.		<NumAm>10</NumAm>
<DocAmend>Regulas priekšlikums</DocAmend>
<Article>1.a pants – 1. daļa</Article>
	

	Komisijas ierosinātais teksts
	Grozījums

	Regulas 1. pantu nepiemēro Norvēģijas, Islandes vai Lihtenšteinas izcelsmes ražojumiem.
	Regulas 1. pantu nepiemēro Norvēģijas, Islandes un Lihtenšteinas izcelsmes izstrādājumiem un nepiemēro kandidātvalstīm tik ilgi, kamēr šīs valstis saskaras ar ārkārtēju un tūlītēji risināmu drošības situāciju.


Or. <Original>{EN}en</Original>
</Amend>
<Amend>Grozījums Nr.		<NumAm>11</NumAm>
<DocAmend>Regulas priekšlikums</DocAmend>
<Article>2. pants – 4. punkts</Article>
	

	Komisijas ierosinātais teksts
	Grozījums

	4.	Vienā ceturksnī neizmantotos tarifu kvotu apjomus nepārnes uz nākamo ceturksni.
	4.	Vienā ceturksnī neizmantotos tarifu kvotu apjomus pārnes uz nākamo ceturksni.


Or. <Original>{EN}en</Original>
</Amend>
<Amend>Grozījums Nr.		<NumAm>12</NumAm>
<DocAmend>Regulas priekšlikums</DocAmend>
<Article>2. pants – 4.a punkts (jauns)</Article>
	

	Komisijas ierosinātais teksts
	Grozījums

	
	4.a	Šajā regulā paredzētos pasākumus piemēro saskaņā ar PTO noteikumiem, un tie neierobežo tirdzniecību vairāk, nekā tas ir absolūti nepieciešams, lai novērstu globālās jaudas pārpalikuma negatīvo ietekmi, ko rada negodīgi tirgus nosacījumi.


Or. <Original>{EN}en</Original>
</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>3. pants – 2. punkts</Article>
	

	Komisijas ierosinātais teksts
	Grozījums

	2.	Importējot importētāji sniedz attiecīgus pierādījumus, piemēram, rūpnīcas apliecību, kas kalpos par pierādījumu tam, kura ir ražojuma ražošanā izmantotā tērauda “kausēšanas un liešanas” valsts.
	2.	Importējot importētāji sniedz attiecīgus pierādījumus par ražojuma ražošanā izmantotā tērauda “kausēšanas un liešanas” valsti.


Or. <Original>{EN}en</Original>
</Amend>
<Amend>Grozījums Nr.		<NumAm>14</NumAm>
<DocAmend>Regulas priekšlikums</DocAmend>
<Article>3. pants – 2.a punkts (jauns)</Article>
	

	Komisijas ierosinātais teksts
	Grozījums

	
	2.a	Šī panta izpratnē par “attiecīgiem pierādījumiem” cita starpā uzskata šādus dokumentus:

	
	a) rūpnīcas apliecības,

	
	b) rēķini,

	
	c) piegādes pavaddokumenti,

	
	d) kvalitātes sertifikāti,

	
	e) piegādātāju ilgtermiņa deklarācijas,

	
	f) izmaksu uzskaites un ražošanas dokumenti,

	
	g) eksportētājvalsts muitas dokumenti,

	
	h) komerciālā sarakste,

	
	i) ražošanas apraksti,

	
	j) ražotāja deklarācijas, ja tās tieši attiecas uz konkrēto sūtījumu.


Or. <Original>{EN}en</Original>
</Amend>
<Amend>Grozījums Nr.		<NumAm>15</NumAm>
<DocAmend>Regulas priekšlikums</DocAmend>
<Article>3. pants – 2.b punkts (jauns)</Article>
	

	Komisijas ierosinātais teksts
	Grozījums

	
	2.b	Lai ierobežotu administratīvo slogu un atvieglotu MVU pienākumu izpildi, Komisija var pieņemt norādījumus par to, kā sniegt attiecīgos pierādījumus.


Or. <Original>{EN}en</Original>
</Amend>
<Amend>Grozījums Nr.		<NumAm>16</NumAm>
<DocAmend>Regulas priekšlikums</DocAmend>
<Article>3. pants – 2.c punkts (jauns)</Article>
	

	Komisijas ierosinātais teksts
	Grozījums

	
	2.c	Tādu ražojumu importam, kuros izmantotais tērauds ir kausēts un liets Krievijas Federācijā vai Baltkrievijā, nepiešķir piekļuvi Savienības tirgum, un tie negūst labumu no tarifa kvotām. Uz visiem šādiem ražojumiem attiecina automātisku aizliegumu pie Savienības ārējām robežām.


Or. <Original>{EN}en</Original>
</Amend>
<Amend>Grozījums Nr.		<NumAm>17</NumAm>
<DocAmend>Regulas priekšlikums</DocAmend>
<Article>9. pants – 1. punkts</Article>
	

	Komisijas ierosinātais teksts
	Grozījums

	1.	Līdz [Publikāciju birojs: ierakstīt datumu – 2 gadi pēc šā regulas projekta pieņemšanas] Komisija novērtē vajadzību grozīt šīs regulas ražojumu tvērumu un var iesniegt tiesību akta priekšlikumu par šīs regulas grozīšanu. Šo novērtēšanu periodiski veic reizi divos gados pēc pirmās pārskatīšanas.
	1.	Ne vēlāk kā ... [viens gads pēc šīs regulas spēkā stāšanās dienas] Komisija novērtē vajadzību grozīt šīs regulas ražojumu tvērumu un var iesniegt tiesību akta priekšlikumu par šīs regulas grozīšanu. Šo novērtēšanu veic katru gadu.


Or. <Original>{EN}en</Original>
</Amend>
<Amend>Grozījums Nr.		<NumAm>18</NumAm>
<DocAmend>Regulas priekšlikums</DocAmend>
<Article>9. pants – 1.a punkts (jauns)</Article>
	

	Komisijas ierosinātais teksts
	Grozījums

	
	1.a	Komisija Eiropas Parlamentam un Padomei sniedz gada ziņojumu par šīs regulas īstenošanu. Šo ziņojumu publisko.


Or. <Original>{EN}en</Original>
</Amend>
<Amend>Grozījums Nr.		<NumAm>19</NumAm>
<DocAmend>Regulas priekšlikums</DocAmend>
<Article>9. pants – 2. punkts</Article>
	

	Komisijas ierosinātais teksts
	Grozījums

	2.	Līdz 2031. gada 1. jūlijam un pēc tam reizi piecos gados Komisija izvērtē šīs regulas efektivitāti. Šādā izvērtēšanā ņem vērā to apstākļu pastāvīgumu, kuru dēļ pieņemta šī regula, un situāciju Savienības tērauda ražošanas nozarē. Pamatojoties uz minēto izvērtēšanu, Komisija var iesniegt tiesību akta priekšlikumu par šīs regulas grozīšanu vai atcelšanu.
	2.	Ne vēlāk kā [divi gadi pēc šīs regulas spēkā stāšanās dienas] un pēc tam reizi divos gados Komisija izvērtē šīs regulas efektivitāti. Šādā izvērtēšanā ņem vērā to apstākļu pastāvīgumu, kuru dēļ pieņemta šī regula, un situāciju Savienības tērauda ražošanas nozarē, tostarp cenu līmeņus un jaudas palielināšanos, kā arī lejupējās vērtības ķēdes. Pamatojoties uz minēto izvērtēšanu, Komisija var iesniegt tiesību akta priekšlikumu par šīs regulas grozīšanu vai atcelšanu.


Or. <Original>{EN}en</Original>
</Amend>

[bookmark: _Toc215675398]PASKAIDROJUMS
ES ir vajadzīga spēcīga, konkurētspējīga un dekarbonizēta tērauda nozare, jo šī nozare ir būtiska ES konkurētspējai, ekonomiskajai drošībai un stratēģiskajai autonomijai. Tērauda nozare ir arī būtiski svarīga ES dekarbonizācijas mērķu sasniegšanā ne tikai saistībā ar savas oglekļa pēdas samazināšanu, bet arī tāpēc, ka tā ir nozīmīga zaļo tehnoloģiju nozares izejresursu piegādātāja. Turklāt tērauda ražošanai ir būtiska nozīme Eiropas aizsardzības industriālās bāzes stiprināšanā. 
ES tērauda ražošanas nozare ir trešā lielākā pasaulē. Tā nepastarpināti nodarbina 300 000 cilvēku vairāk nekā 20 dalībvalstīs, bet pastarpināti nodrošina 2,5 miljonus darbvietu. Tai ir svarīga loma daudzu reģionu ekonomikā.
Tomēr ar tirdzniecību saistītās problēmas, ar kurām saskaras ES tērauda nozare, tikai pieaug. Paredzams, ka turpmākajos gados arvien vairāk palielināsies jau tā tirgu kropļojošais globālais jaudas pārpalikums, kas rada lēta tērauda pārprodukciju un lielu importa spiedienu uz ES tirgu, ko vēl vairāk saasinās tērauda produkcijas novirzīšana vairāku ES tirdzniecības partneru īstenoto aizsardzības pasākumu rezultātā. ES tērauda ražošanas apjoms pēdējos gadu desmitos ir krasi samazinājies, kā rezultātā ir tikušas slēgtas ražotnes un palielinās starpība starp ražošanas apjomu un jaudu. Eiropas tērauda nozare nevarēs saglabāt konkurētspēju, ja, peļņas līmenim samazinoties, nebūs iespējams veikt nepieciešamās investīcijas dekarbonizācijā. 

Tā kā 2018. gada jūlijā ieviesto un jau pagarināto pagaidu aizsardzības pasākumu darbības laiks beigsies 2026. gada jūnijā, ir būtiski izveidot stabilu un uz noteikumiem balstītu mehānismu, kas ļautu nozarei atveseļoties, vienlaikus cenšoties stiprināt pamatu brīvākai tirdzniecībai. Situācija tērauda ražošanas nozarē kopumā un konkrēti stāvoklis Eiropas tērauda ražošanas nozarē liecina, ka ir vajadzīgs spēcīgs, iedarbīgs un mērķtiecīgs pasākums. Šajā sakarā referente atzinīgi vērtē tiesību akta priekšlikuma projektu, par kuru tika paziņots 2025. gada marta Tēraudrūpniecības un metālrūpniecības rīcības plānā (SMAP). Referente arī pilnībā piekrīt Komisijas priekšsēdētājas Ursula for der Leyen 2025. gada septembra runā par stāvokli Savienībā sniegtajam novērtējumam par stratēģisko nepieciešamību aizsargāt ES rūpniecības nozares no negodīgas tirdzniecības prakses un saglabāt vienlīdzīgus konkurences apstākļus visā pasaulē. 
Attiecībā uz priekšlikuma būtību referente atzinīgi vērtē to, ka tas ir solis pareizajā virzienā salīdzinājumā ar pašreizējo aizsardzības pasākumu. Vienotajam tirgum arī turpmāk vajadzētu būt atvērtam uz noteikumiem balstītai tirdzniecībai, tāpēc referente stingri atbalsta to, ka beztarifu kvotas joprojām ļauj izmantot uz tirgu balstītu pieeju, savukārt jaudas pārpalikumam un pēc tā novirzītajam tirdzniecības apjomam, kas pārsniedz noteiktās kvotas, tiek piemērota nepārprotama nodokļa likme. Attiecībā uz beztarifu kvotas aprēķināšanu referente uzskata, ka 2013. gads – kad Eiropu vēl smagi neietekmēja jaudas pārpalikums – ir līdzsvarots un PTO prasībām atbilstošs atsauces gads. Lai sistēma būtu elastīga, būtu jānodrošina iespēja pārnest neizmantotās ceturkšņa kvotas. Referente uzsver, cik svarīga ir prasība identificēt “kausēšanas un liešanas” valsti, kas uzlabos ražojumu izsekojamību, ļaus garantēt tērauda izejresursu izcelsmes patiesumu un samazinās iespēju pasākumus apiet ar pārkraušanu vai minimālu apstrādi. 
Ierosinātais tērauda nozares aizsardzības pasākums ir regulāri jāizvērtē, un ir jābūt iespējai to pielāgot, lai nodrošinātu, ka tas efektīvi veicina ražošanas apjoma pieaugumu ļoti konkurētspējīgos uzņēmumos un iet roku rokā ar centieniem norobežot eksporta tirgus un sadarbību cīņā pret globālo jaudas pārpalikumu kopā ar līdzīgi domājošiem tirdzniecības partneriem. Tas nedrīkst būt instruments, ar kuru tiek saglabāta nekonkurētspējīga rūpniecība, vienlaikus nododot problēmu tālāk vērtības ķēdē. Kā svarīgs apsvērums jāpiemin tas, ka konkurētspējīga tērauda ražošana arī nodrošina, ka ES neveidojas neveselīga atkarība. Referente atzinīgi vērtē regulārus tvēruma novērtējumus un uzskata, ka tos varētu veikt biežāk. Ikgadēji ziņojumi labi der šāda veida tirdzniecības instrumentiem, un tie ļauj likumdevējiem saprast, kā izvēršas instrumenta īstenošana dažādos aspektos.  

Tā kā daudzpusējā tirdzniecības sistēma pašlaik ir pakļauta pastāvīgam spiedienam, referente īpaši atzinīgi vērtē to, ka ierosinātā regula ir izstrādāta tā, lai pilnībā tiktu ievērotas PTO saistības. Referente rūpīgi sekos līdzi sarunām, kas notiks ar skartajiem tirdzniecības partneriem, jo īpaši tiem, ar kuriem Savienība ir noslēgusi vai gatavojas noslēgt brīvās tirdzniecības nolīgumus, lai nodrošinātu juridisko skaidrību, prognozējamību un ES tirdzniecības aizsardzības arhitektūras pastāvīgu integritāti.
     Referente arī uzskata, ka būtu pienācīgi jāņem vērā ES kandidātvalsts Ukrainas īpašā situācija. Līdz ar to saskaņā ar Savienības apņemšanos atbalstīt Ukrainas ekonomiku pašreizējā agresijas kara laikā, kā arī ievērojot politisko vienošanos par Regulu 2025/1153 (COD), būtu jāapstiprina 1. panta nepiemērošana. Tāpat regulai būtu jāpievēršas visiem iespējamiem aplinkus ceļiem, kas varētu tikt izmantoti, lai rastu iespēju tieši vai netieši importēt Krievijas izcelsmes preces, tādējādi turpinot finansēt Krievijas naidīgās darbības un apdraudot mieru un stabilitāti Eiropā.

Lai gan likumdevējiem būtu jāļauj paveikt savu darbu, referente uzskata, ka demokrātiskajam procesam būtu nekavējoties jāvirzās uz priekšu, lai regula varētu stāties spēkā laikus, ņemot vērā tērauda nozares problēmu apmēru un nepieciešamību steidzami nodrošināt juridisko un ekonomisko noteiktību.



[bookmark: _Toc215675399][bookmark: iEnd]PIELIKUMS. VIENĪBAS VAI PERSONAS,
NO KURĀM REFERENTE IR SAŅĒMUSI PIENESUMU
Saskaņā ar Reglamenta I pielikuma 8. pantu referente apliecina, ka, gatavojot ziņojuma projektu, pirms tā pieņemšanas komitejā viņa ir saņēmusi pienesumu no šādām vienībām vai personām:

	Vienība un/vai persona

	Thyssenkrupp

	Eurofer

	Jernkontoret


	European Steel Processors Association

	Metal Packaging Europe External Affairs ASBL


	Orgalim – Europe's Technology Industries

	Kommerskollegium - National Board of Trade Sweden


	Permanent representation of Sweden to the EU


	Permanent representation of Finland to the EU


	Mission of Switzerland to the EU




Par šī saraksta sagatavošanu ir atbildīga vienīgi referente.

Ja fiziskas personas sarakstā ir identificētas ar vārdu, amatu vai ar abiem, referente apliecina, ka viņa ir iesniegusi attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

